
บทคัดย่อ
โครงงานนี้มีวัตถุประสงค์เพื่อพัฒนา “เกมฝึกทักษะการแยกตัวประกอบพหุนามและการหาค่า X บนแพลตฟอร์ม Roblox” เพื่อแก้ปัญหาผู้เรียนที่ขาดความคล่องแคล่วในการคิดคำนวณพื้นฐานทางคณิตศาสตร์ ซึ่งเป็นอุปสรรคสำคัญในการต่อยอดวิชาขั้นสูง เช่น แคลคูลัส หรือฟิสิกส์กลศาสตร์ และเปลี่ยนรูปแบบการฝึกฝนจากกระดาษแบบเดิมที่น่าเบื่อหน่ายให้มีความน่าสนใจยิ่งขึ้น โดยตัวเกมถูกออกแบบมาในรูปแบบ Multiplayer ที่เน้นความตื่นเต้นเร้าใจผ่านระบบจับเวลา การจัดอันดับคะแนน และการสุ่มโจทย์ที่ท้าทาย เพื่อกระตุ้นให้ผู้เล่นเกิดการแข่งขันและฝึกคิดเลขให้เร็วขึ้นอย่างเป็นธรรมชาติ ซึ่งจะช่วยส่งเสริมให้ผู้เรียนเกิดความเชี่ยวชาญ สนุกสนานกับการเรียนรู้ร่วมกับเพื่อน และสามารถนำทักษะการแยกตัวประกอบพหุนามนี้ไปประยุกต์ใช้ในการเรียนต่อยอดได้อย่างมีประสิทธิภาพและรวดเร็วยิ่งขึ้น
คำสำคัญ:  การแยกตัวประกอบพหุนาม, เกมเพื่อการศึกษา, แพลตฟอร์ม Roblox, ระบบผู้เล่นรูปแบบ Multiplayer

1. บทนำ						การแยกตัวประกอบพหุนาถือเป็นเนื้อหาสำคัญในรายวิชาคณิตศาสตร์ซึ่งมีบทบาทอย่างมากต่อการเรียนรู้หัวข้ออื่นๆ ที่ซับซ้อนขึ้น ไม่ว่าจะเป็นฟังก์ชันความสัมพันธ์ สมการกำลังสอง ตลอดจนการแก้ปัญหาประยุกต์ต่าง ๆ ความเข้าใจเรื่องการแยกตัวประกอบจึงเป็นพื้นฐานที่จำเป็นสำหรับผู้เรียนในทุกระดับโดยเฉพาะในระดับมัธยมศึกษาที่เนื้อหาเริ่มมีความยากและต้องอาศัยทักษะการคิดวิเคราะห์มากขึ้น				อย่างไรก็ตาม ผู้เรียนจำนวนไม่น้อยประสบความยากลำบากในการทำความเข้าใจขั้นตอนของการแยกตัวประกอบพหุนาม เนื่องจากเนื้อหามีลักษณะเป็นนามธรรม ต้องอาศัยการมองรูปแบบ การลองผิดลองถูก และความเข้าใจในโครงสร้างของสมการ บางคนอาจพบปัญหาในการจดจำวิธีการแยกตัวประกอบรูปแบบต่าง ๆ ไม่สามารถวิเคราะห์สมการได้อย่างเป็นระบบ หรือขาดความมั่นใจเมื่อต้องนำความรู้ไปใช้แก้โจทย์จริง สิ่งเหล่านี้อาจทำให้ผู้เรียนรู้สึกสับสน เบื่อหน่าย หรือไม่อยากทำแบบฝึกหัดซึ่งส่งผลต่อการเรียนรู้ในหัวข้อทางคณิตศาสตร์อื่นต่อไป						ด้วยปัญหาข้างต้น ผู้จัดทำจึงมีแนวคิดพัฒนาโครงงานในรูปแบบของเกมการเรียนรู้ เพื่อใช้เป็นสื่อกลางในการฝึกฝนทักษะการแยกตัวประกอบให้กับผู้เรียนเกมนี้จัดทำขึ้นเพื่อช่วยให้ผู้เรียนได้ทบทวนและฝึกกระบวนการแก้สมการอย่างเป็นขั้นเป็นตอน พร้อมทั้งส่งเสริมให้เกิดความมั่นใจมากขึ้นในการทำโจทย์คณิตศาสตร์ การออกแบบเกมเลือกใช้รูปแบบกิจกรรมที่ท้าทายและน่าสนใจ เพื่อให้ผู้เรียนรู้สึกสนุกไปกับการแก้โจทย์โดยไม่เกิดความกดดัน					เกมที่ผู้จัดทำพัฒนาขึ้นเป็นเกมฝึกทักษะที่ผู้เล่นต้องใช้ความรู้เกี่ยวกับการแยกตัวประกอบพหุนามและการหาค่าตัวแปรในการผ่านด่านต่าง ๆ ภายในเกมมีโจทย์หลากหลายระดับ ทำให้ผู้เรียนสามารถเลือกฝึกฝนตามระดับความสามารถของตนเองได้ นอกจากนี้ เกมยังจัดโครงสร้างให้ผู้เล่นมีปฏิสัมพันธ์กับสถานการณ์ต่าง ๆ ภายในเกม เช่น การตอบคำถาม หรือการแข่งขันเล็ก ๆ น้อย ๆ เพื่อกระตุ้นให้เกิดความกระตือรือร้นในการเรียนรู้

วิธีการดำเนินงาน
      วางโครงเรื่องและเขียน Storyboard เพื่อกำหนดทิศทางของเกม จากนั้นจึงเข้าสู่กระบวนการออกแบบตัวละครและตัวเกม โดยเริ่มจากการออกแบบลักษณะและองค์ประกอบต่าง ๆ ภายในเกม แล้วนำมาเขียนโค้ดลงในระบบเกมพร้อมทั้งทำการทดสอบโปรแกรมเพื่อหาข้อผิดพลาดในเบื้องต้น หลังจากตัวเกมพร้อมใช้งานจะนำไปทดสอบกับผู้ใช้หรือผู้เล่นจริงเพื่อดูผลตอบรับ และปิดท้ายด้วยการสร้างแบบสอบถามความพึงพอใจผ่าน Google Form เพื่อเก็บบันทึกข้อมูลจากผู้เล่นและนำผลลัพธ์มาสรุปผลการดำเนินงานทั้งหมดอย่างเป็นระบบ

ผลและอภิปรายผล 

รูปที่ 1 กราฟแสดงความพึงพอใจต่อสื่อเกม
จากการประเมินประสิทธิภาพของสื่อการเรียนรู้รูปแบบเกมบนแพลตฟอร์ม Roblox เรื่องการแยกตัวประกอบพหุนาม โดยใช้แบบประเมินความพึงพอใจของผู้ทดลองใช้ พบว่าผู้ใช้งานส่วนใหญ่ให้คะแนนในระดับดีถึงดีมากในทุกด้านที่ประเมิน โดยเฉพาะด้านความสนุกและความเพลิดเพลิน รวมถึงความง่ายต่อการเล่น ซึ่งได้รับคะแนนระดับดีมากเป็นส่วนใหญ่ แสดงให้เห็นว่าเกมสามารถช่วยสร้างแรงจูงใจและส่งเสริมการเรียนรู้ได้อย่างมีประสิทธิภาพ นอกจากนี้ ด้านกราฟิกและเสียง ความเสถียรของเกม การออกแบบรวมถึงความเหมาะสมของเนื้อหา ได้รับการประเมินอยู่ในระดับดีเป็นส่วนใหญ่ โดยมีคะแนนระดับปานกลางเพียงเล็กน้อย สะท้อนว่าเกมมีคุณภาพโดยรวมอยู่ในเกณฑ์ที่น่าพึงพอใจ และเหมาะสมสำหรับใช้เป็นสื่อสนับสนุนการเรียนรู้เรื่องการแยกตัวประกอบพหุนาม

รูปที่ 2 กราฟเปรียบเทียบผลก่อนและหลังเล่นของการใช้สื่อเกมในการเรียนรู้ 
	จากการเปรียบเทียบผลคะแนนก่อนเล่นเกมและหลังเล่นเกมของผู้ทดลอง พบว่าก่อนการเล่นเกม ผู้เรียนส่วนใหญ่มีคะแนนอยู่ในระดับปานกลางและน้อย โดยมีผู้เรียนจำนวนน้อยที่ได้คะแนนในระดับมาก หลังจากได้ทดลองใช้สื่อการเรียนรู้รูปแบบเกม พบว่าคะแนนของผู้เรียนมีแนวโน้มสูงขึ้น โดยผู้เรียนส่วนใหญ่มีคะแนนอยู่ในระดับมากและมีบางส่วนอยู่ในระดับมากที่สุด		ในขณะเดียวกัน จำนวนผู้เรียนที่มีคะแนนในระดับน้อยลดลง แสดงให้เห็นว่าสื่อการเรียนรู้รูปแบบเกมสามารถช่วยเสริมสร้างความเข้าใจและพัฒนาทักษะในการแยกตัวประกอบพหุนามได้อย่างมีประสิทธิภาพ
สรุปผล						จากผลการทดสอบพบว่า สื่อการเรียนรู้รูปแบบเกมบนแพลตฟอร์ม Roblox สามารถช่วยส่งเสริมการเรียนรู้เรื่องการแยกตัวประกอบพหุนามได้อย่างมีประสิทธิภาพ โดยผู้เรียนมีความพึงพอใจอยู่ในระดับดีถึงดีมาก โดยเฉพาะด้านความสนุกและความเข้าใจในเนื้อหา แสดงให้เห็นว่าการเรียนรู้ผ่านเกมช่วยกระตุ้นความสนใจและสร้างแรงจูงใจในการเรียน ผลการเปรียบเทียบคะแนนก่อนและหลังเล่นเกมยังแสดงให้เห็นว่าผู้เรียนมีพัฒนาการด้านความเข้าใจเพิ่มขึ้น และจำนวนผู้ที่มีคะแนนระดับต่ำลดลง สะท้อนว่าเกมช่วยให้ผู้เรียนฝึกทักษะได้อย่างต่อเนื่องในบรรยากาศที่ไม่กดดัน นอกจากนี้ การออกแบบเกมที่มีระดับความยากเหมาะสมยังช่วยให้ผู้เรียนเรียนรู้ได้ตามศักยภาพของตนเอง ส่งผลให้มีทัศนคติที่ดีต่อการเรียนคณิตศาสตร์มากขึ้น
ข้อเสนอแนะ
ควรเพิ่มระดับความยากและความหลากหลายของโจทย์ เพื่อรองรับผู้เรียนที่มีความสามารถแตกต่างกันและควรพัฒนาระบบแนะนำวิธีทำหรือคำอธิบายเพิ่มเติม เพื่อช่วยเสริมความเข้าใจของผู้เรียน
กิตติกรรมประกาศ
	โครงการวิจัยนี้ได้รับคำปรึกษาและชี้แนะ ตลอดจนได้รับ การเอื้อเฟื้ออุปกรณ์และสถานที่จากสาขาวิทยาศาสตร์และโทคโนโลยี โรงเรียนวิทยาศาสตร์จุฬาภรณราชวิทยาลัย มุกดาหาร

ความพึงพอใจ

